CELEX: 
Language: da
Date: 2017-08-21 00:00:00
Title: KOMMISSIONENS DELEGEREDE FORORDNING (EU) …/… om ændring af delegeret forordning (EU) 2016/1237 for så vidt angår arten og typen af de oplysninger, der skal meddeles for licenser i rissektoren

BEGRUNDELSE
            
            
               1.BAGGRUND FOR DEN DELEGEREDE RETSAKT
            
            
               Med reformen i 2013 af den fælles landbrugspolitik blev det bekræftet, at ordningen for import- og eksportlicenser for landbrugsprodukter som et redskab til overvågning af handelsstrømme fortsat bør anvendes, og da disse licenser hovedsagligt er et forvaltningskrav, bør de behandles på en fleksibel måde.
            
            
               Derfor blev bestemmelserne vedrørende de generelle regler om licenser ajourført på baggrund af reformen og erstattede de tidligere bestemmelser ved delegeret forordning (EU) 2016/1237 og gennemførelsesforordning (EU) 2016/1239.
            
            
               Delegeret forordning (EU) 2016/1237 indeholder bl.a. en liste over produkter, herunder ris, for hvilke der kræves import- og/eller eksportlicens. Herudover er arten og typen af de oplysninger, som medlemsstaterne skal meddele Kommissionen, også fastlagt. For at videreføre den nuværende praksis (i overensstemmelse med artikel 16, stk. 1, litra a), nr. i), og artikel 16, stk. 2, i forordning (EF) nr. 1342/2003, som blev ophævet ved artikel 11, stk. 1, litra b), i forordning (EU) 2016/1237) og anvende de data, der er indsamlet om licenser, bør forordning (EU) 2016/1237 også fastsætte arten og typen af de oplysninger, der skal meddeles af medlemsstaterne, for så vidt angår meddelelser om mængder ris, der er omfattet af licenser.
            
            
               2.HØRINGER FORUD FOR RETSAKTENS VEDTAGELSE
            
            
               Fra juli 2014 til juli 2015 blev de daværende bestemmelser om import- og eksportlicenser i Kommissionens gældende forordninger samt de i den forbindelse opståede spørgsmål drøftet indgående med medlemsstaternes eksperter, hvorefter delegeret forordning (EU) 2016/1237 og gennemførelsesforordning (EU) 2016/1239 blev vedtaget. Med det nuværende udkast til en delegeret retsakt bliver den nuværende praksis, hvad angår meddelelserne af mængder ris, der er omfattet af licenser, fastsat formelt.
            
            
               Kommissionen har drøftet forslaget til den delegerede retsakt med eksperter udpeget af medlemsstaterne inden for rammerne af ekspertgruppen for den fælles markedsordning og har taget hensyn til de holdninger og standpunkter, der blev fremsat.
            
            
               Europa-Parlamentets eksperter blev informeret om drøftelserne og indbudt til møderne. Herudover blev udkastet til delegeret forordning genstand for feedbackmekanismen.
            
            
               Dette udkast til delegeret retsakt blev fremlagt i offentlig høring, der løb over fire uger (6.6.2017 – 4.7.2017), gennem feedbackmekanismen, dog indkom der ingen høringssvar i denne periode.
            
            
               3.JURIDISKE ASPEKTER AF DEN DELEGEREDE RETSAKT
            
            
               Den delegerede retsakt supplerer forordning (EU) nr. 1308/2013 for så vidt angår import- og eksportlicenser. Navnlig fik Kommissionen med basisretsakten beføjelser til at vedtage delegerede retsakter om arten og typen af de oplysninger, der skal meddeles (Artikel 223, stk. 2, litra a)).
            
            
               Med den delegerede retsakt bliver den mangeårige praksis med henblik på medlemsstaternes meddelelser til Kommissionen, hvad angår mængder ris, der er omfattet af licenser, bekræftet.
            
            
               Med den delegerede retsakt ændres den bestående delegerede forordning (EU) 2016/1237 i denne henseende.
            
            
               KOMMISSIONENS DELEGEREDE FORORDNING (EU) …/…
            
            
               af 17.8.2017
            
            
               om ændring af delegeret forordning (EU) 2016/1237 for så vidt angår arten og typen af de oplysninger, der skal meddeles for licenser i rissektoren
            
            
               (EØS-relevant tekst)
            
            
               EUROPA-KOMMISSIONEN HAR —
            
         
         
            
               under henvisning til traktaten om Den Europæiske Unions funktionsmåde,
            
            
               under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007
                  1
               , særlig artikel 223, stk. 2, litra a), og
            
            
               ud fra følgende betragtninger:
            
            
               (1)Kommissionens delegerede forordning (EU) 2016/1237
                  2
                indeholder supplerende regler til forordning (EU) nr. 1308/2013 for så vidt angår bestemmelserne for anvendelse af ordningen med import- og eksportlicenser. Den indeholder de relevante bestemmelser for ris og fastlægger tillige arten og typen af de oplysninger, som medlemsstaterne skal meddele Kommissionen.
            
            
               (2)Den forpligtelse, som bestod i de tidligere forordninger, for medlemsstaterne til at give Kommissionen meddelelse om mængder af ris, der er omfattet af licenser, bør medtages. 
            
            
               (3)I forbindelse med ændringen af delegeret forordning (EU) 2016/1237 bør et udtryk, der anvendes i artikel 2, stk. 2, litra c), nr. iii), i samme forordning stemme overens med den terminologi, der anvendes i EU-toldkodeksen, og henvisningen til de relevante bestemmelser i Europa-Parlamentets og Rådets forordning (EU) nr. 952/2013
                  3
                bør præciseres.
            
            
               (4)Delegeret forordning (EU) 2016/1237 bør derfor ændres.
            
            
               (5)Eftersom hovedbegrundelsen for ændringen af delegeret forordning (EU) 2016/1237 er den formelle bekræftelse af en mangeårig meddelelsespligt og i lyset af behovet for at sikre kontinuitet og retssikkerhed for meddelelser om ris, bør denne forordning træde i kraft dagen efter offentliggørelsen —
            
            
               VEDTAGET DENNE FORORDNING:
            
            
               Artikel 1
            
            
               I delegeret forordning (EU) 2016/1237 foretages følgende ændringer:
            
            
               1) Artikel 2, stk. 2, litra c), nr. iii), affattes således:
            
            
               "iii) produkter, som er genstand for godtgørelse eller fritagelse for import- eller eksportafgiftsbeløbet, jf. kapitel 3, afdeling 3, i afsnit III i Europa-Parlamentets og Rådets forordning (EU) nr. 952/2013*, med hensyn til hvilke der endnu ikke er truffet endelig afgørelse.
            
            
               -------
            
            
               * Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (EUT L 269 af 10.10.2013, s. 1)."
            
            
               2) I artikel 8 indsættes følgende litra ea) efter litra e):
            
            
               "ea)for så vidt angår ris – den mængde, der er omhandlet i artikel 19a i gennemførelsesforordning (EU) 2016/1239." 
            
            
               Artikel 2
            
            
               Denne forordning træder i kraft dagen efter offentliggørelsen i Den Europæiske Unions Tidende. 
            
            
               Denne forordning er bindende i alle enkeltheder og gælder umiddelbart i hver medlemsstat.
            
         
         
            
               Udfærdiget i Bruxelles, den 17.8.2017.
            
            
               
                     På Kommissionens vegne
               
               
                     Formand
                     Jean-Claude JUNCKER
               
            
         
         
            
                  
                     (1)
                  EUT L 347 af 20.12.2013, s. 671.
               
               
                  
                     (2)
                  Kommissionens delegerede forordning (EU) 2016/1237 af 18. maj 2016 om supplerende regler til Europa-Parlamentets og Rådets forordning (EU) nr. 1308/2013 for så vidt angår bestemmelserne for anvendelse af ordningen med import- og eksportlicenser og om supplerende regler til Europa-Parlamentets og Rådets forordning (EU) nr. 1306/2013 for så vidt angår bestemmelserne om frigivelse og fortabelse af sikkerhed, der er stillet for sådanne licenser, om ændring af Kommissionens forordning (EF) nr. 2535/2001, (EF) nr. 1342/2003, (EF) nr. 2336/2003, (EF) nr. 951/2006, (EF) nr. 341/2007 og (EF) nr. 382/2008 og om ophævelse af Kommissionens forordning (EF) nr. 2390/98, (EF) nr. 1345/2005, (EF) nr. 376/2008 og (EF) nr. 507/2008 (EUT L 206 af 30.7.2016, s. 1).
               
               
                  
                     (3)
                  Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (EUT L 269 af 10.10.2013, s. 1).